CELEX: 32015R2204
Language: el
Date: 2015-11-30 00:00:00
Title: Eκτελεστικός κανονισμός (ΕΕ) 2015/2204 του Συμβουλίου, της 30ής Νοεμβρίου 2015, για την εφαρμογή του κανονισμού (ΕΕ) αριθ. 267/2012 σχετικά με περιοριστικά μέτρα κατά του Ιράν

1.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 314/10
            
         EΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2204 ΤΟΥ ΣΥΜΒΟΥΛΊΟΥ
   της 30ής Νοεμβρίου 2015
   για την εφαρμογή του κανονισμού (ΕΕ) αριθ. 267/2012 σχετικά με περιοριστικά μέτρα κατά του Ιράν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 267/2012 του Συμβουλίου, της 23ης Μαρτίου 2012, σχετικά με περιοριστικά μέτρα κατά του Ιράν και την κατάργηση του κανονισμού (ΕΕ) αριθ. 961/2010 (1), και ιδίως το άρθρο 46 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 23 Μαρτίου 2012, το Συμβούλιο εξέδωσε τον κανονισμό (ΕΕ) αριθ. 267/2012 σχετικά με περιοριστικά μέτρα κατά του Ιράν.
            
         
               (2)
            
            
               Με την απόφαση της 18ης Σεπτεμβρίου 2015 στην υπόθεση T-121/13, το Γενικό Δικαστήριο της Ευρωπαϊκής Ένωσης ακύρωσε την απόφαση του Συμβουλίου να συμπεριλάβει την εταιρεία Oil Industry Pension Fund Investment Company (OPIC) στον κατάλογο των προσώπων και οντοτήτων που υπόκεινται σε περιοριστικά μέτρα, ως έχει στο παράρτημα IX του κανονισμού (ΕΕ) αριθ. 267/2012.
            
         
               (3)
            
            
               Η εταιρεία OPIC πρέπει να συμπεριληφθεί εκ νέου στον κατάλογο των προσώπων και οντοτήτων που υπόκεινται σε περιοριστικά μέτρα, βάσει νέου σκεπτικού.
            
         
               (4)
            
            
               Ο κανονισμός (ΕΕ) αριθ. 267/2012 πρέπει, επομένως, να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα IX του κανονισμού (ΕΕ) αριθ. 267/2012 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την 1η Δεκεμβρίου 2015.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Νοεμβρίου 2015.
      
         
            Για το Συμβούλιο
         
         
            Ο Πρόεδρος
         
         J. ASSELBORN
      
   
   
      (1)  ΕΕ L 88 της 24.3.2012, σ. 1.
   
      ΠΑΡΑΡΤΗΜΑ
      H κατωτέρω οντότητα εισάγεται στον κατάλογο που περιλαμβάνεται στο τμήμα I του παραρτήματος IX του κανονισμού (ΕΕ) αριθ. 267/2012:
      I.   Πρόσωπα και οντότητες που ενέχονται σε πυρηνικές δραστηριότητες ή δραστηριότητες βαλλιστικών πυραύλων και πρόσωπα και οντότητες που παρέχουν στήριξη στην κυβέρνηση του Ιράν.
      B.   Οντότητες
      
         
                      
                  
                  
                     Επωνυμία
                  
                  
                     Αναγνωριστικά στοιχεία
                  
                  
                     Λόγοι
                  
                  
                     Ημερομηνία καταχώρισης
                  
               
                     «159.
                  
                  
                     Oil industry Pension Fund Investment Company (OPIC)
                  
                  
                     No 234, Taleghani St, Teheran, Iran
                  
                  
                     Η OPIC παρέχει σημαντική στήριξη στην κυβέρνηση του Ιράν μέσω της παροχής χρηματοδοτικών πόρων και χρηματοδότησης έργων εξόρυξης πετρελαίου και φυσικού αερίου σε διάφορες οντότητες που συνδέονται με την κυβέρνηση του Ιράν, συμπεριλαμβανομένων θυγατρικών κρατικών επιχειρήσεων (NIOC). Η OPIC είχε επίσης υπό την κυριότητά της την εταιρεία IOEC (Iranian Offshore Engineering Construction Co.) η οποία έχει καταχωριστεί σε κατάλογο της ΕΕ για την παροχή υλικοτεχνικής στήριξης στην κυβέρνηση του Ιράν.
                     Ο τομέας του πετρελαίου και του φυσικού αερίου αποτελεί σημαντική πηγή χρηματοδότησης για την κυβέρνηση του Ιράν, και υπάρχει δυνητική σχέση μεταξύ των πετρελαϊκών εσόδων του Ιράν που προέρχονται από τον ενεργειακό του τομέα και της χρηματοδότησης δραστηριοτήτων του Ιράν ικανών να συντελέσουν στην εξάπλωση.
                     Διευθύνων σύμβουλος της OPIC είναι ο Naser Maleki, ο οποίος είναι καταχωρισμένος σε κατάλογο των Ηνωμένων Εθνών, με το σκεπτικό ότι είναι επικεφαλής του ομίλου Shahid Hemat Industrial Group (SHIG) καθώς και υπάλληλος του MODAFL (Υπουργείο Άμυνας και Επιμελητείας του Ιράν) αρμόδιος για την επίβλεψη των εργασιών σχετικά με το πρόγραμμα βαλλιστικών πυραύλων Shahab 3 (Ο Shahab-3 είναι ο βαλλιστικός πύραυλος μεγάλου βεληνεκούς που χρησιμοποιεί σήμερα το Ιράν). Ο όμιλος SHIG είναι οντότητα καταχωρισμένη από τα Ηνωμένα Έθνη με το σκεπτικό ότι υπάγεται στον οργανισμό Aerospaces Industries Organisation (ΑΙΟ, οντότητα καταχωρισμένη από την ΕΕ) και συμμετέχει στο πρόγραμμα βαλλιστικών πυραύλων του Ιράν. Κατά συνέπεια, η OPIC συνδέεται άμεσα με τις πυρηνικές δραστηριότητες του Ιράν που είναι ικανές να συντελέσουν στην εξάπλωση ή με την ανάπτυξη φορέων πυρηνικών όπλων.
                  
                  
                     1.12.2015»